SK
L 267/50
Úradný vestník Európskej únie
13.10.2022
ROZHODNUTIE SPOLOČNÉHO VÝBORU EHP č. 197/2022 z 10. júna 2022, ktorým sa mení príloha XVII (Duševné vlastníctvo) k Dohode o EHP [2022/1897]
SPOLOČNÝ VÝBOR EHP,
so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98, keďže: (1)
Nariadenie Európskeho parlamentu a Rady (EÚ) 2019/933 z 20. mája 2019, ktorým sa mení nariadenie (ES) č. 469/2009 o dodatkovom ochrannom osvedčení pre liečivá (1) sa má začleniť do Dohody o EHP.
(2)
Na základe rozhodnutia Spoločného výboru EHP č. 92/2017 z 5. mája 2017 (2) Lichtenštajnsko nevydáva žiadne dodatkové ochranné osvedčenia pre liečivá, ako sa stanovuje v nariadení Európskeho parlamentu a Rady (ES) č. 469/2009 (3).
Nariadenie (EÚ) 2019/933 sa preto na Lichtenštajnsko neuplatňuje.
(3)
Príloha XVII k Dohode o EHP by sa preto mala zodpovedajúcim spôsobom zmeniť,
PRIJAL TOTO ROZHODNUTIE:
Článok 1 Bod 6 [nariadenie Európskeho parlamentu a Rady (ES) č. 469/2009] prílohy XVII k Dohode o EHP sa mení takto: 1.
Dopĺňa sa tento text: „, zmenené týmto právnym predpisom — 32019 R 0933: nariadenie Európskeho parlamentu a Rady (EÚ) 2019/933 z 20. mája 2019 (Ú. v.
EÚ L 153, 11.6.2019, s. 1).“ 2.
Úpravy a) až c) sa označujú ako úpravy b) až d).
3. pred úpravu b) sa vkladá táto úprava: „a) V článku 5 ods.
10, pokiaľ ide o štáty EZVO, sa slovami „1. júla 2019“ rozumie „dátumu nadobudnutia účinnosti rozhodnutia Spoločného výboru EHP č. 197/2022 z 10. júna 2022“.“
4. za úpravu d) sa vkladá táto úprava: „e) Pokiaľ ide o štáty EZVO, príloha I znie takto: „Logo Toto logo sa uvedie v čiernej farbe a v takej veľkosti, aby bolo dostatočne viditeľné.
“.“
(1) Ú. v.
EÚ L 153, 11.6.2019, s. 1.
(2) Ú. v.
EÚ L 36, 07.2.2019, s. 41.
(3) Ú. v.
EÚ L 152, 16.6.2009, s. 1.